***Projekts 20.04.2023.***

2023.gada \_\_. \_\_\_\_\_\_\_\_ Lēmums Nr. \_\_\_\_

**Par Daugavpils valstspilsētas pašvaldības domes 2023.gada \_\_.\_\_\_\_\_\_\_\_\_\_ saistošo noteikumu Nr.\_\_\_ "Par maznodrošinātas mājsaimniecības ienākumu slieksni” apstiprināšanu**

Pamatojoties uz Sociālo pakalpojumu un sociālās palīdzības likuma 33. panta ceturto un piekto daļu, ņemot vērā Daugavpils valstspilsētas domes Sociālo jautājumu komitejas 2023.gada \_\_\_.\_\_\_\_\_\_\_\_\_ sēdes atzinumu Nr.\_\_\_ un Daugavpils valstspilsētas domes Finanšu komitejas 2023.gada \_\_\_.\_\_\_\_\_\_\_\_\_ sēdes atzinumu Nr.\_\_\_,

**Daugavpils valstspilsētas pašvaldības dome nolemj**: Apstiprināt Daugavpils valstspilsētas pašvaldības domes 2023.gada \_\_\_.\_\_\_\_\_\_\_\_ saistošos noteikumus Nr.\_\_\_ “Par maznodrošinātas mājsaimniecības ienākumu slieksni”.

Pielikumā: Daugavpils valstspilsētas pašvaldības domes 2023.gada \_\_\_.\_\_\_\_\_\_\_\_ saistošie noteikumi Nr.\_\_\_ “Par maznodrošinātas mājsaimniecības ienākumu slieksni” un to paskaidrojuma raksts.

Daugavpils valstspilsētas pašvaldības domes priekšsēdētājs A.Elksniņš

***Iesniedzēja***: Daugavpils valstspilsētas pašvaldības domes Sociālo jautājumu

komitejas priekšsēdētāja N.Kožanova

***Saskaņots:***

Daugavpils valstspilsētas pašvaldības domes Sociālo jautājumu

komitejas priekšsēdētāja N.Kožanova

Daugavpils valstspilsētas pašvaldības Centrālās pārvaldes

Juridiskā departamenta vadītāja vietniece M.Dimitrijeva

Daugavpils valstspilsētas pašvaldības Centrālās pārvaldes

Finanšu nodaļas vadītāja E.Upeniece

Daugavpils valstspilsētas pašvaldības iestādes

“Sociālais dienests” vadītāja M.Gerasimova

Daugavpils valstspilsētas pašvaldības iestādes

“Sociālais dienests” vecākā juriste L.Žuromska

***Ziņotāja***:

Daugavpils valstspilsētas pašvaldības iestādes “Sociālais dienests” vadītāja M.Gerasimova

*Saistošo noteikumu projekts un tam pievienotais paskaidrojuma raksts pašvaldības nolikumā noteiktajā kārtībā publicējams pašvaldības tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām*

*Pēc pieņemšanas nosūtāms elektroniski: VARAM atzinuma sniegšanai, pēc VARAM pozitīva atzinuma saņemšanas publicējams oficiālajā izdevumā “Latvijas vēstnesis”*

**Apstiprināti**

ar Daugavpils domes 2023.gada\_\_\_.\_\_\_\_\_\_\_\_\_\_\_

lēmumu Nr.\_\_\_\_\_\_\_(prot. Nr.\_\_\_\_,\_\_\_\_.§)

**Daugavpils valstspilsētas pašvaldības domes \_\_\_\_\_\_\_\_\_\_.2023. saistošie noteikumi Nr.\_\_\_\_ “Par maznodrošinātas mājsaimniecības ienākumu slieksni ”**

*Izdoti saskaņā ar Sociālo pakalpojumu un sociālās*

*palīdzības likuma 33. panta ceturto un piekto daļu*

1. Saistošie noteikumi nosaka maznodrošinātas mājsaimniecības ienākumu slieksni Daugavpils valstspilsētas pašvaldībā.
2. Maznodrošinātas mājsaimniecības ienākumu slieksnis ir 80 procenti no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī pirmajai vai vienīgajai personai mājsaimniecībā, pārējām personām mājsaimniecībā ienākumu slieksnim piemēro koeficientu 0,7.
3. Saistošie noteikumi stājas spēkā 2023.gada 1.jūlijā.
4. Ar 2023.gada 1.jūliju zaudē spēku Daugavpils pilsētas domes 2020.gada 17.decembra saistošie noteikumi Nr.53 “Par maznodrošinātas mājsaimniecības ienākumu slieksni” (Latvijas Vēstnesis, 2020., Nr.251).

Daugavpils valstspilsētas pašvaldības domes priekšsēdētājs A.Elksniņš

**Projekts**

**Daugavpils valstspilsētas pašvaldības** **domes 2023.gada \_\_.\_\_\_\_\_\_\_\_\_\_ saistošo noteikumu Nr.\_\_\_ "Par maznodrošinātas mājsaimniecības ienākumu slieksni"**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Daugavpils pilsētas domes 17.12.2020. saistošo noteikumu Nr.53 “Par maznodrošinātas mājsaimniecības ienākumu slieksni” viens no izdošanas tiesiskajiem pamatiem ir [Sociālo pakalpojumu un sociālās palīdzības likum](https://likumi.lv/ta/id/68488-socialo-pakalpojumu-un-socialas-palidzibas-likums)a 33.panta trešā daļa.  Saeima 08.03.2023. pieņēma Grozījumus Sociālo pakalpojumu un sociālās palīdzības likumā, šī likuma pārejas noteikumu 53.punkts paredz, ka grozījums par šā likuma 33.panta izteikšanu jaunā redakcijā stājas spēkā 01.07.2023.  Saeima 08.03.2023. pieņēma Grozījumus likumā "Par sociālo drošību", kas stāsies spēkā 01.07.2023., kas paredz, ka minimālais ienākumu slieksnis nav zemāks par 20 procentiem (noapaļots līdz pilniem *euro*) no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī (turpmāk - ienākumu mediāna), likuma pārejas noteikums paredz, ka minimālo ienākumu sliekšņus 2023.gadā pārskata 01.07.2023., ņemot vērā Centrālās statistikas pārvaldes tīmekļvietnē publicēto ienākumu mediānu par 2020. gadu.  Ar 01.07.2023. Sociālo pakalpojumu un sociālās palīdzības likuma 33.panta ceturtā daļa paredz, ka pašvaldība ir tiesīga noteikt maznodrošinātas mājsaimniecības ienākumu slieksni ne augstāku par 80 procentiem no ienākumu mediānas, bet ne zemāku par trūcīgas mājsaimniecības ienākumu slieksni un piektā daļa paredz minimālo ienākumu sliekšņu apmērus mājsaimniecībai aprēķina, piemērojot attiecīgajam ienākumu slieksnim šādus koeficientus:  1) pirmajai vai vienīgajai personai mājsaimniecībā - koeficientu 1;  2) pārējām personām mājsaimniecībā - koeficientu 0,7.  Līdz ar to tiek izdoti jauni saistoši noteikumi, nosakot maznodrošinātas mājsaimniecības ienākumu slieksni ar 01.07.2023.  Par cik ar 01.07.2023. mainīsies maznodrošinātas mājsaimniecības ienākumu slieksnis, vienlaicīgi zaudēs spēku esošie Daugavpils pilsētas domes 17.12.2020. saistošie noteikumi Nr.53 “Par maznodrošinātas mājsaimniecības ienākumu slieksni”. |
| 1. Fiskālā ietekme uz pašvaldības budžetu | Fiskālās ietekmes prognoze: izanalizējot maznodrošināto mājsaimniecību skaitu secināms, ka aptuveni 80%  no kopējā maznodrošināto mājsaimniecību skaita ir  vientuļi pensionāri. Ņemot vērā 2022.gada pensiju indeksāciju, nosakot  maznodrošinātās mājsaimniecības ienākuma slieksni 80% apmērā no minimālo ienākumu mediānas pirmajai vai vienīgajai personai mājsaimniecībā, pārējām personām mājsaimniecībā ienākumu slieksnim piemēro koeficientu 0,7, krasas maznodrošināto mājsaimniecību skaita izmaiņas netiek prognozētas. Šādā situācijā sociālas palīdzības pabalsti maznodrošinātām mājsaimniecībām saglabāsies iepriekšējā līmenī. Maznodrošinātas mājsaimniecības statusa piešķiršanai seko pamata sociālās palīdzības pabalstu un pašvaldības brīvprātīgo iniciatīvu pabalstu piešķiršana.  Lai īstenotu saistošos noteikumus, nav nepieciešams papildus finansējums, jo maznodrošinātas mājsaimniecības statusu turpinās piešķirt Sociālais dienests. Jaunu institūciju un darba vietu veidošana, lai nodrošinātu saistošo noteikumu izpildi, nav nepieciešama. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Maznodrošinātas mājsaimniecības līmeņa celšana labvēlīgi ietekmēs iedzīvotājus, jo lielāks iedzīvotāju skaits saņems pašvaldības sociālās palīdzības pabalstus un atvieglojumus, kā arī valstī paredzēto atbalstu, piemēram, valsts nodrošināto bezmaksas juridisko palīdzību u.c. |
| 1. Ietekme uz administratīvajām procedūrām un to izmaksām | Saistošo noteikumu piemērošanas procesā persona vēršas Sociālajā dienestā, iesniedzot attiecīgu iesniegumu. Sociālais dienests, atvieglojot administratīvo slogu, ir izstrādājis iesniegumu formas, kas izvietotas Sociālā dienesta tīmekļa vietnē un pieejamas klientu apkalpošanas zālēs.  Iedzīvotājiem nodrošināts konsultatīvais atbalsts. Esošās administratīvās procedūras netiek mainītas, procedūras ir bezmaksas. |
| 1. Ietekme uz pašvaldības funkcijām un cilvēkresursiem | Saistošie noteikumi nodrošina likuma izpildi, kas noteikta Sociālo pakalpojumu un sociālās palīdzības likuma 33.panta ceturtajā daļā un paredz, ka pašvaldība ir tiesīga noteikt maznodrošinātas mājsaimniecības ienākumu slieksni ne augstāku par 80 procentiem no ienākumu mediānas, bet ne zemāku par trūcīgas mājsaimniecības ienākumu slieksni.  Sociālais dienests nodrošinās maznodrošinātas mājsaimniecības ienākumu izvērtēšanu un statusa piešķiršanu. Jauni pienākumi vai uzdevumi esošajiem darbiniekiem netiek noteikti. |
| 1. Informācija par izpildes nodrošināšanu | Saistošajos noteikumos paredzēto mājsaimniecības ienākumu līmeni izvērtēs Sociālais dienests. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu izdošanu paredz likums - Sociālo pakalpojumu un sociālās palīdzības likuma 33.panta ceturtā daļa. Saistošie noteikumi piemēroti likumā noteikto mērķu sasniegšanai un paredz to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Saskaņā ar Pašvaldību likuma 46. panta trešo daļu, saistošo noteikumu projektu un tam pievienoto paskaidrojuma rakstu publicē pašvaldības oficiālajā tīmekļvietnē sabiedrības viedokļa noskaidrošanai un saistošo noteikumu paskaidrojuma rakstā norāda projekta izstrādes gaitā veiktās konsultācijas ar privātpersonām un institūcijām.  Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2023. gada \_\_.\_\_\_\_\_ līdz 2023. gada \_\_.maijam. |

Daugavpils valstspilsētas pašvaldības domes priekšsēdētājs A.Elksniņš